text: Ung mand dræbt i soloulykke
  02 februar 2011 kl. 07.17
  En 23-årig mand blev sent i aftes dræbt ved en soloulykke på Koldingvej ved Ribe.
  Ulykken skete, da manden kom kørende vestpå ad Koldingvej. 
  - Vi kan konstatere, at ulykken højst sandsynligt er sket som følge af en kombination af høj hastighed og spejlglatte veje, hvorefter den 23-årige mister herredømmet over sin bil, fortæller vahthavende hos Syd- og Sønderjyllands Politi.
  Bilen rullede herefter rundt flere gange på en mark og kolliderede med et træ. Manden døde på stedet.
  Vagtchefen fortæller, at vejene i Sønderjylland har været glatte hele natten, og der har været flere uheld fordi bilisterne bliver overraskede.
  